**Postens pensjonistforbund**

**Postpensjonistene i Vestfold**

# REFERAT FRA MEDLEMSMØTE MANDAG 30.9.2024

## Møtelokalet til Sandefjord Sparebanks Boligstiftelse for Eldre, Stockflethsgate 26.

## Tema for møtet var allsang med Trond og Fredrik

30. September ble medlemsmøtet avholdt i Sandefjord, 31 medlemmer deltok på møtet.

Leder Bjørn ønsket alle velkommen og møtet begynte med allsang. Trond og Fredrik ledet an, Fredrik på piano og Trond på munnspill. De loset oss gjennom kjente sanger som Ellinors vise, Mandag morra blues, Vise for gærne jenter og noen flere kjente sanger. Mange hadde tatt med visebøkene som foreningen har kjøpt inn og stemningen var god.

Bjørn fortsatte møtet med referater. Han informerte om julebord som blir på Tollboden i Tønsberg 2 desember.

På invitasjon til møtet hadde vi bedt om forslag til foredrag og aktiviteter som forening kan ha. Flere gode forslag kom inn;

* Dagsmøte på Bolærne
* Prøve å få Lars Erik Lillejordet som er formann i pensjonistforeningen i Horten til å komme på et medlemsmøte og fortelle om hvordan pensjonistforening jobber blant annet med å bedre sykehjemskapasitet for eldre.
* Datasikkerhet rettet mot eldre – sjekke ut med Terje Ulfsten som jobbet i posten.

Wenke informerte om en vellykket teatertur til Oslo i september, 22 medlemmer fra foreningen deltok. Johans bussreiser var arrangør.

Etter informasjon fortsatte vi med ett par sanger før det ble servert kaffe og gode baguetter.

Som vanlig avsluttet møtet med trekning av lodd/årer, 4 heldige vinnere fikk med seg gevinster hjem.

Referent Anne Hukkelås, 30.9.24